
113. Μετονομασία του Τμήματος Τεχνολογίας και Συ¬ 

στημάτων Παραγωγής του Πανεπιστημίου Πει¬ 
ραιώς. 1 

114. Ίδρυση εργαστηρίων στο Τμήμα Χημικών Μηχα¬ 

νικών της Πολυτεχνική Σχολής του Πανεπιστημί¬ 
ου Πατρών και καθορισμός του εσωτερικού τους 
κανονισμού. 2 

115. Τροποποίηση και συμπλήρωση του Π.Δ. 86/2001 

(ΦΕΚ 73 Α') «Αξιολόγηση των μαθητώντου Εναίου 
λυκείου». 3 

ΑΠΟΦΑΣΕΙΣ 

Τροποποίηση της απόφασης ΕΝΠΘ 502/3/23.6.92, 


όπως ισχύει, περί διακίνησης ιδιωτικών επιταγών 
μέσω του τραπεζικού συστήματος και τρεχούμε¬ 
νων λογαριασμών καταθέσεων. 4 


ΠΡΟΕΔΡΙΚΑ ΔΙΑΤΑΓΜΑΤΑ 

- ( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 113 
Μετονομασία του Τμήματος Τεχνολογίας και Συστημά¬ 
των Παραγωγής του Πανεπιστημίου Πειραιώς. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις: 

α) Του άρθρου 50 παρ. 3 καιθπαρ. 6του Ν. 1268/82 «Για 
τη δομή και λειτουργία των Ανώτατων Εκπαιδευτικών 
Ιδρυμάτων», (Α' 87), όπως η τελευταία αυτή διάταξη τρο¬ 
ποποιήθηκε με το άρθρο 48 παρ. 1 του Ν. 1404/83 «Δομή 
και λειτουργία των Ανωτάτων Τεχνολογικών Ιδρυμάτων» 
(Α' 173) και αντικαταστάθηκε με το άρθρο 15 παρ 2α του 
Ν. 2640/98 (Α'206). 

β) Του άρθρου 15παρ.2εδ. (θ)του Ν. 2817/2000 (Α'78). 

γ) Του άρθρου 29Α του Ν. 1558/85 (Α' 137) όπως αυτό 
προσετέθη με το άρθρο 27 του Ν. 2081/92 (Α' 154) και αντι- 
καταστάθηκεμετοάρθρο 1 παρ. 2ατου Ν. 2469/97 (Α'38). 

δ) Της απόφασης του Πρωθυπουργού και της Υπουρ¬ 
γού Εσωτερικών Δημόσιας Διοίκησης και Αποκέντρωσης 
ΔΙΔΚ/Φ. 1/2/22875/31.10.2001, «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης» (Β' 1480). 


ε) Της απόφασης του Πρωθυπουργού και του Υπουρ¬ 
γού Οικονομικών 1100383/1330/Α0006/31.10.2001 «Κα¬ 
θορισμός αρμοδιοτήτων των Υφυπουργών Οικονομικών» 
(Β' 1485). 

2. Τη γνώμη της Συγκλήτου του Πανεπιστημίου Πειραι¬ 
ώς (συνεδρίαση αρ. 6.11.2001). 

3. Το γεγονός ότι δεν γνωμοδότησετο Συμβούλιο Ανώτατης 
Παιδείας αν και ζητήθηκε η γνώμη του με το αρ. Β1/ 
630/10.12.2001 έγγραφο του Υπουργού Εθνικής Παιδείας και 
Θρησκ/των και ότι έχει παρέλθει άπρακτη η προθεσμία που 
ορίζουν οι διατάξεις του άρθρου 50παρ. 3του Ν. 1268/82. 

4. Το γεγονός ότι από τις διατάξεις του διατάγματος αυ¬ 
τού, δεν προκαλείται δαπάνη σε βάρος του κρατικού προ¬ 
ϋπολογισμού και 

5. Την 131/2002 γνωμοδότηση του Συμβουλίου της Επι- 
κρατείας, με πρόταση του Υπουργού Εθνικής Παιδείας 
και Θρησκευμάτων και των Υφυπουργών Εσωτερικών, 
Δημόσιας Διοίκησης και Αποκέντρωσης και Οικονομίας 
και Οικονομικών, αποφασίζουμε: 

Άρθρο 1 
Μετονομασία 

1. Το κατά τις διατάξεις του άρθρου 19 του Π.Δ. 377/ 
1989 (Α' 166) Τμήμα Τεχνολογίας και Συστημάτων Παρα¬ 
γωγής του Πανεπιστημίου Πειραιώς, μετονομάζεται σε 
Τμήμα Βιομηχανικής Διοίκησης και Τεχνολογίας, χωρίς 
μεταβολή της αποστολής του. 

2. Τα πτυχία που χορηγούνται από το μετονομαζόμενο 
τμήμα είναι αντίστοιχα και απολύτως ισότιμα ως προς 
όλες τις συνέπειες με τα χορηγούμενα από το υφιστάμε¬ 
νο κατά τη δη μοσίευση του παρόντος Τμή μα Τεχνολογίας 
και Συστημάτων Παραγωγής. 

Άρθρο 2 
Έναρξη Ισχύος 

Η ισχύς του παρόντος αρχίζει από τη δημοσίευση του 
στην Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 23 Απριλίου 2002 
ο ΠΡΟΕΔΡΟΣτΗΣΔΗΜΟΚΡΑτίΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΦΥΠ. ΕΣΩΤΕΡΙΚΩΝ, ΔΗΜ. 

ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΣΤΑΥΡΟΣ Μ Π ΕΝΟΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΕΥΘΥΜΙΟΥ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 114 
Ίδρυση εργαστηρίων στσ Τμήμα Χημικών Μηχανικών της 
Πολυτεχνικής Σχολής του Πανεπιστημίου Πατρών και 
καθορισμός του εσωτερικού τους κανονισμού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

Τις διατόξεις: 

1 .Των άρθρων 50 παρ. 1 και 7 παρ. 5 του Ν. 1268/1982 
«Δομή και λειτουργία των Ανωτάτων Εκπαιδευτικών Ιδρυ¬ 
μάτων» (Α' 87) όπως η τελευταία αυτή διάταξη τροποποι¬ 
ήθηκε με το άρθρο 48 παρ. 2 του Ν. 1404/1983 «Δομή και 
λειτουργία των Τεχνολογικών Εκπαιδευτικών Ιδρυμά¬ 
των» (Α' 173). 

2. Του άρθρου 4παρ. 1 εδ. γτου Ν. 2083/1992, «Εκσυγ¬ 
χρονισμός της Ανωτάτης Εκπαίδευσης» (ΑΊ59). 

3. Του άρθρου 29Ατου Ν. 1558/1985 «Κυβέρνηση και 
Κυβερνητικά όργανα» (ΑΊ37) όπως αυτό προσετέθη με 
το άρθρο 27 του Ν. 2081/1992 «Ρύθμιση του θεσμού των 
Επιμελητηρίων, τροποποίηση των διατάξεων του Ν. 
1712/1987 για τον εκσυγχρονισμό των Επαγγελματικών 
Οργανώσεων των Εμπόρων, Βιοτεχνών και λοιπών επαγ- 
γελματιών και άλλες διατάξεις» (Α' 154) και τροποποιήθη¬ 
κε με το άρθρο 1 παρ. 2α του Ν. 2469/1997 «Περιορισμός 
και βελτίωση της αποτελεσματικότητας των κρατικών δα¬ 
πανών και άλλες διατάξεις» (Α' 38). 

4. Του άρθρου 22 παρ. 3 του Ν. 2362/1995 «Περί δημο¬ 
σίου Αογιστικού, ελέγχου των δαπανών του Κράτους και 
άλλες διατάξεις» (Α' 247). 

5. Τις διατάξεις του άρθρου 1 περ. II του Π.Δ. 55/1996 
«Περιορισμός συναρμοδιοτήτων κατά την έκδοση διοικη¬ 
τικών πράξεων» (Α'48). 

6. Τηςαρ. 1100383/1330/Α0006/21-10-2001 Απόφασης 
του Πρωθυπουργού και του Υπουργού Οικονομικών «Κα¬ 
θορισμός αρμοδιοτήτων των Υφυπουργών Οικονομικών» 
(Β'1485). 

7. Τη γνώμη της Γενικής Συνέλευσης του Τμήματος Χη¬ 
μικών Μηχανικών της Πολυτεχνικής Σχολής του Παν/μίου 
Πατρών (συνεδρίαση 248/20.2.2001). 

8. Το γεγονός ότι από την εφαρμογή των διατάξεων του 
παρόντος διατάγματος προκαλείται ετήσια δαπάνη 
ύψους 3.400.000 δρχ. ή 9977,99 ευρώ για τα λειτουργικά 
έξοδα των ιδρυομένων εργαστηρίων, που θα βαρύνει τον 
προϋπολογισμό του Πανεπιστημίου Πατρών (ΚΑΕ 4121) 
Η ανωτέρω δαπάνη αναμένεται να εξοικονομηθεί κατά 
ένα μέρος της από ίδιους πόρους των εργαστηρίων κατά 
τα προβλεπόμενα στο άρθρο 6 του παρόντος διατάγμα¬ 
τος κατά δετό υπόλοιπο μέρος αυτής θα καλύπτεται από 
τις πιστώσεις που θα εγγράψονται στον Προϋπολογισμό 
του ανωτέρω Πανεπιστημίου χωρίς αύξηση της Κρατικής 
επιχορήγησης προς αυτό. 

Θ.Τηναριθμ. 5/2001 γνωμοδότηση του Συμβουλίου της 
Επικρατείας, με πρόταση του Υπουργού Εθνικής Παιδεί¬ 
ας και Θρησκευμάτων και του Υφυπουργού Οικονομικών, 
αποφασίζουμε: 

Άρθρο 1 
Ίδρυση 

Ιδρύονται στο Τμήμα Χημικών Μηχανικών της Πολυτε¬ 
χνικής Σχολής του Πανεπιστημίου Πατρών, τα παρακάτω 
εργαστήρια: 

α) «Ανόργανης και Αναλυτικής Χημείας», το οποίο εξυ¬ 
πηρετεί τις εκπαιδευτικές και ερευνητικές ανάγκες στα 
γνωστικά αντικείμενα: Γ ενική και Ανόργανη Χημεία, Χημι¬ 
κή Ανάλυση Κλασσική και Ενόργανη (φασματοσκοπικές, 
ηλεκτροχημικές, χρωματογραφικές μέθοδοι ανάλυσης). 

β) «Φυσικοχημείας, Δομής και Δυναμικής Αμόρφων Υλι¬ 


κών και Ρευστών», το οποίο εξυπηρετεί τις εκπαιδευτικές 
και ερευνητικές ανάγκες στα γνωστικά αντικείμενα: Ατο¬ 
μική, Μοριακή Δομή και Χημειοφυσική. Δομή, Δυναμική 
και Θερμοδυναμική Υλικών σε Υψηλές Θερμοκρασίες. 
Φυσικοχημικές Ιδιότητες Τμημάτων Αλάτων και Υγρών 
Μετάλλων. Σκέδαση Φωτός, και Φασματοσκοπία ΕαεβΓ. 

γ) «Στατιστικής Θερμοδυναμικής και Μακρομορίων», το 
οποίο εξυπηρετεί τις εκπαιδευτικές και ερευνητικές ανά¬ 
γκες στα γνωστικά αντικείμενα: Στατική Μηχανική και 
θερμοδυναμική των Πολυμερών και Σύνθετων Υλικών. Τη 
δομή και τις Φυσικοχημικές Ιδιότητες των Μακρομορίων 
των Κολλοειδών. 

δ) «Πολυμερών», το οποίο εξυπηρετεί τις εκπαιδευτικές 
και ερευνητικές ανάγκες στα γνωστικά αντικείμενα: Σύνθε¬ 
ση Μακρομορίων. Σύνθεση Βασικών Οργανικών Υλών. Κινη¬ 
τική Αντιδράσεων Πολυμερισμού. Χαρακτηρισμός Πολυμε¬ 
ρών. Φυσικοχημεία Πολυμερών. Μηχανικές Ιδιότητες Πολυ¬ 
μερών. Μελέτη Μορφολογίας Μακρομορίων σε Διάλυμα και 
σε Στερεά Κατάσταση. Συμπλοκοποίηση Μακρομορίων. 
Σύνθεση Μακρομορίων Ορισμένης Αρχιτεκτονικής. 

ε) «Υλικών και Μεταλλουργίας», το οποίο εξυπηρετείτις 
εκπαιδευτικές και ερευνητικές ανάγκες στα γνωστικά 
αντικείμενα: Μεταλλογνωσία, Μεταλλικά Υλικά, Διάβρω¬ 
ση και Προστασία, Επιμεταλλώσεις, Ποιοτικός, Κατα¬ 
στροφικός και μη Ελεγχος Υλικών. Μεταλλουργία Σιδη¬ 
ρούχων και μη Σιδηρούχων Υλικών, Παραγωγή Υπερκα¬ 
θαρών κραμάτων. Μοντελοποίηση - Βελτιστοποίηση 
Διεργασιών Παραγωγής Υλικών. Ορυκτουργία, Φυσικά 
Ορυκτά Υλικά, Βιομηχανικά μη Μεταλλικά Υλικά. 

στ) «Κεραμικών και Σύνθετων Υλικών», το οποίο εξυπη¬ 
ρετείτις εκπαιδευτικές και ερευνητικές ανάγκες στα γνω¬ 
στικά αντικείμενα: Κονιομεταλλουργία, Πυρίμαχα και 
Υψηλής Απόδοσης Δομικά Κεραμικά, Ανόργανα Συνδετι¬ 
κά Υλικά και Υαλοι, Σύνθετα Υλικά Μεταλλικής και Κερα¬ 
μικής Μήτρας, Ελεγχος των Ιδιοτήτων των Υλικών. 

ζ) «Τεχνολογίας Πλάσματος», το οποίο εξυπηρετείτις 
εκπαιδευτικές και ερευνητικές ανάγκες στα γνωστικά 
αντικείμενα: Φυσικοχημεία Πλάσματος, Παραγωγή Υλι¬ 
κών, (Αμόρφων Μικροκρυσταλλικών, Πολυμερών κ.λ.π.). 
Αλληλεπίδραση Πλάσματος - Επιφανειών. 

η) «Ετερογενούς Κατάλυσης», το οποίο εξυπηρετείτις 
εκπαιδευτικές και ερευνητικές ανάγκες στα γνωστικά 
αντικείμενα: Ετερογενής Κατάλυση σε Μέταλλα και Οξεί¬ 
δια, Αντιδράσεις Στερεού-Ρευστού και Κινητική Καταλυ¬ 
τικών Αντιδράσεων. 

θ) «Χημικών Διεργασιών και Ηλεκτροχημείας», το οποίο 
εξυπηρετείτις εκπαιδευτικές και ερευνητικές ανάγκες στα 
γνωστικά αντικείμενα: Κινητική Ετερογενών Χημικών Δρά¬ 
σεων, Απενεργοποίηση Καταλυτών, Θερμοδυναμική και 
Κινητική Ηλεκτροχημικών Δράσεων, Ηλεκτροκατάλυση, 
Στοιχεία Καυσίμου, Στερεοί Ηλεκτρολύτες, Ηλεκτροχημι¬ 
κή Τροποποίηση Καταλυτικών Δράσεων, Χημική Δέσμευ¬ 
ση Τοξικών Αερίων, Χημικές Δράσεις σε Δομικά Υλικά. 

ι) «Επιστήμης Επιφανειών», το οποίο εξυπηρετείτις εκ¬ 
παιδευτικές και ερευνητικές ανάγκες στα γνωστικά αντι¬ 
κείμενα: Φυσική και Χημεία Επιφανειών, Διεπίφανειών και 
Λεπτών Υμενίων Στερεών Υλικών. Επιστήμη και Τεχνική 
του Υπερυψηλού Κενού. Πειραματικές Τεχνικές της Επι¬ 
στήμης Επιφανειών. 

ια) «Βιοχημικής Μηχανικής και Τεχνολογίας Περιβάλλο¬ 
ντος», το οποίο εξυπηρετείτις εκπαιδευτικές και ερευνητι¬ 
κές ανάγκες στα γνωστικά αντικείμενα: Σχεδιασμός και Βελ¬ 
τιστοποίηση των Βιοχη μικών Διεργασιών, δηλαδή των διερ¬ 
γασιών που περιλαμβάνουν ανάπτυξη κυττάρων είτε για 
απομάκρυνση θρεπτικών συστατικών (βιολογικός καθαρι¬ 
σμός, τεχνολογία περιβάλλοντος) είτε για παραγωγή μετα- 
βολικών προϊόντων (αντιβιοτικά, ένζυμα, οργανικοί διαλύ¬ 
τες κ.λ.π.). Ιδιαίτερη έμφαση δίνεται στην τριτοβάθμια επε- 

ξεργασία υγρών αποβλήτων και στις ανακυκλώσιμες ύλες 
(παραγωγή βιοαερίου και αιθανόλης από κυτταρίνη). 

ιβ) «Δυναμικής Συστημάτων», το οποίο εξυπηρετεί τις 
εκπαιδευτικές και ερευνητικές ανάγκες στα γνωστικά 
αντικείμενα: Ανάλυση της Δυναμικής Συμπεριφοράς και 
της Ευστάθειας συστημάτων. Αριθμητική Ανάλυση μη 
Γραμμικών Συστημάτων. Θεωρία Διακλαδώσεων. 

ιγ) «Φαινομένων Μεταφοράς και Φυσικοχημικής Υδρο¬ 
δυναμικής», το οποίο εξυπηρετεί τις εκπαιδευτικές και 
ερευνητικές ανάγκες στα γνωστικά αντικείμενα: Φαινάμε- 
να Μεταφοράς σε Πορώδη Υλικά, Σωματιδιακά Συστήμα¬ 
τα, Κολλοειδή Αιωρήματα, Μακρομοριακά Διαλύματα και 
Πολυσυοτατικά Μείγματα, Φυσικοχημική Υδροδυναμική, 
Προηγμένες Μέθοδοι Διαχωρισμού, Πολυφασικές Ροές 
σε Διαπερατά Υλικά με Εφαρμογές στη Βελτιωμένη Απά- 
ληψη Υδρογονανθράκων. 

ιδ) «Μηχανικής Ρευστών και Ενέργειας», το οποίο εξυπη¬ 
ρετεί τις εκπαιδευτικές και ερευνητικές ανάγκες στα γνω¬ 
στικά αντικείμενα: Φαινάμενα Μεταφοράς με εφαρμογή 
στην Πετρελαϊκή και Χημική Βιομηχανία, Εξάρυξη και Με¬ 
ταφορά ΥγρώνκαιΑερίων Υδρογονανθράκων, Πειραματική 
και Υπολογιστική Μηχανική καιΔυναμικήτων Ρευστών, Ρευ¬ 
στοελαστική Διέγερση Στερεών Σωμάτων και Επιφανειών 
απά Ρέοντα Ρευστά, Εναλλακτικές Μορφές Ενέργειας. 

ιε) «Υπολογιστικής Ρευστομηχανικής», το οποίο εξυπηρε¬ 
τεί τις εκπαιδευτικές και ερευνητικές ανάγκες στα γνωστικά 
αντικείμενα: Μέθοδοι Πεπερασμένων και Οριακών Στοιχεί¬ 
ων, Σπηλαίωση καιΔιφασική Ροή, Κατεργασία και Μορφο¬ 
ποίηση Πολυμερών, Δυναμική μη Νευτονικών Ρευστών. 

ιστ) «Ρύθμισης Διεργασιών», το οποίο εξυπηρετεί τις εκπαι¬ 
δευτικές και ερευνητικές ανάγκες στα γνωστικά αντικείμενα: 
Ανάλυση Γ ραμμικών και μη Γ ραμμικών Συστημάτων, Σχεδια- 
σμός Συστημάτων Ρύθμισης βάσει Μαθηματικού Μοντέλου, 
Εκτίμηση καταστάσεων ή/και παραμέτρων σε πραγματικό 
χρόνο. Δυναμική Βελτιστοποίηση λειτουργίας Διεργασιών. 

ιζ) «Πληροφορικής για Μηχανικούς», το οποίο εξυπηρε¬ 
τεί τις εκπαιδευτικές και ερευνητικές ανάγκες στα γνω¬ 
στικά αντικείμενα: Επεξεργασία Δεδομένων σε Πραγμα¬ 
τικά Χρόνο (ΓβαΙ ίίπιβ άαία αοηυίείΐίοη αηά οοπϊγοΙ) Πα- 
κέττα Αογισμικού Επιστημονικών Εφαρμογών Χημείας 
και Χημικής Μηχανικής, Εφαρμογή Πολυμέσων στην Εκ¬ 
παίδευση των Χημικών Μηχανικών. 

Αρθρο 2 
Αποστολή 

Κάθε εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επίπε¬ 
δο των διδακτικών αναγκών στο οικείο Τμήμα καθώς και 
σταάλλαΤμήματατου Πανεπιστημίου Πατρών σε θέματα 
που εμπίπτουν στα γνωστικά αντικείμενα, άπως αυτά ορί¬ 
ζονται, αντίστοιχα, στο άρθρο 1 του παράντος προεδρι¬ 
κού διατάγματος. 

2. Την ανάπτυξη προγραμμάτων διδασκαλίας και έρευ¬ 
νας για μεταπτυχιακούς φοιτητές στα πλαίσια των γνω¬ 
στικών αντικειμένων των εργαστηρίων με στάχο: 

α) Την ανάπτυξη τεχνολογιών και εφαρμογών σχετικών 
με τις ανάγκες της χώρας. 

β) Τη δημιουργία τεχνολογικών προϋποθέσεων για τη 
σύνδεση των Τμημάτων που αναφέρονται στο άρθρο 1, 
με την ελληνική βιομηχανία. 

γ) Την επιδίωξη συνεργασίας στσν Τομέα της έρευνας 
με μέλη των άλλων Τομέων και Τμημάτων του Πανεπιστη¬ 
μίου Πατρών, ως επίσης και των άλλων Ανωτάτων Εκπαι¬ 
δευτικών Ιδρυμάτων. 

δ) Τη συνεργασία κάθε μορφής με άλατα κέντρα ερευ¬ 
νών και ακαδημαϊκά ιδρύματα ελληνικά και ξένα εφάσον 
οι επιστημονικοί στάχοι συμπίπτουν, συμβαδίζουν και αλ- 
ληλοσυμπληρώνονται με εκείνους των εργαστηρίων μέ¬ 
σα σε πνεύμα αμοιβαιότητας και συλλογικής εργασίας. 


ε)Τηνπαρσχή υπηρεσιών κατά τα πρσβλεπάμενα στο 
Π.Δ. 159/1983 (Φ.Ε.Κ. 53/83τ.Α). 

στ) Την οργάνωση σεμιναρίων, συμποσίων, διαλέξεων, 
καθώς και τη μετάκληση πρσσωπικοτήτων και επιστημό¬ 
νων πσυ η ειδικότητά τους είναι συναφής με τα γνωστικό 
αντικείμενο των εργαστηρίων. 

Άρθρο 3 
Προσωπικό 

Το προσωπικό κάθε εργαστηρίου απαρτίζεται απά τα 
μέλη Δ.Ε.Π. του οικείου Τμήματος που το γνωστικό τους 
αντικείμενο εμπίπτει στα ερευνητικά ενδιαφέροντα του 
εργαστηρίου άπως αυτά ορίζονται στο άρθρο 1 του πα¬ 
ράντος προεδρικού διατάγματος, από μέλη Ε.Τ.Ε.Π. κα¬ 
θώς και του λοιπού επιστημονικού προσωπικού και διοι¬ 
κητικού προσωπικού που τοποθετούνται στα εργαστήρια 
με τη διαδικασία των άρθρων 4 παρ. 1 (δ) του Ν. 2083/92 
(Α' 159) και 13 παρ. 3βτου Ν.2817/2000 (Α'78). 

Άρθρο 4 

Διοίκηση - Αρμοδιάτητες 

1. Κάθε εργαστήριο διευθύνεται απά μέλος του διδα¬ 
κτικού ερευνητικού προσωπικού (Δ.Ε.Π.) που ορίζεται 
σύμφωνα με τα πρσβλεπάμενα στην παρ. 22 του άρθρου 
28τουΝ. 2083/1992. 

2. Ο διευθυντής ασκεί τις αρμοδιότητες που ορίζει το 
άρθρο 7 του Ν. 1268/1982 και επιπλέον: 

α) Συντονίζει το διδακτικό (προπτυχιακό - μεταπτυχια¬ 
κό) και ερευνητικό έργο του εργαστηρίου. 

β) Υποβάλλει προτάσεις για επιλσγή και διάθεση ειδι¬ 
κών μεταπτυχιακών υπστράφων. 

γ) Μεριμνά για τηντήρηση του προγράμματος λειτουρ¬ 
γίας του εργαστηρίου. 

δ) Μεριμνά για την οικονομική διαχείριση των εσάδων 
τσυ εργαστηρίου. 

ε) Μεριμνά γιατην κατανομή τωνχώρωντου εργαστηρίου. 

Άρθρο 5 

Εγκατάσταση - Λειτουργία 

1. Κάθε εργαστήριο λειτουργεί κατάτις εργάσιμες ημέ¬ 
ρες και ώρες, σύμφωνα με τον κανονισμό του Πανεπιστη¬ 
μίου Πατρών και σε χώρους που παραχωρούνται σ’ αυτό 
για την εγκατάσταση ων οργάνων καιτου λοιπού τεχνικού 
εξοπλισμού που είναι αναγκαίος για τη διενέργεια των ερ¬ 
γαστηριακών ασκήσεων και των ερευνητικών προγραμ¬ 
μάτων. Στο χώρο εγκατάστασης τσποθετούνται πινακίδα 
με τσν τίτλο του εργαστηρίου. 

2. Ο διευθυντής κάθε εργαστηρίου έχει την ευθύνη της 
καθημερινής λειτουργίας του εργαστηρίου και της παρα¬ 
κολούθησης και επίβλεψης προσωπικού. 

3. Ο διευθυντής έχει την ευθύνη για την εν γένει λει¬ 
τουργία των μονάδων του εργαστηρίου, τη χρησιμοποίη¬ 
ση οργάνων και υλικών που ανήκουν σ’ αυτό, την παρα- 
μσνή των εργαζομένων (προσωπικού, φοιτητών, επισκε¬ 
πτών), στους χώρους όπου τηρούνται ειδικοί κανόνες 
ασφαλείας οι οποίοι συντάσσονται από τον ίδιο το διευ¬ 
θυντή και αποσκοπούν στην προφύλαξη της υγείας και 
αρτιμέλειας των εργαζομένων, καθώς και την προστασία 
των οργάνων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μάνο στο προσωπικά του οικείου εργαστη¬ 
ρίου ή άλλους ερευνητές που έχουν ειδική επί των οργά¬ 
νων αυτών εκπαίδευση και εξουσιοδάτηση απά το Διευ¬ 
θυντή. Κινητά όργανα και σκεύη τα οποία παραδίδονται 
για τη διεξαγωγή εργασιών, επιστρέφονται μετά τη χρη¬ 
σιμοποίησή τους στη κατάσταση που είχαν παραδοθεί. 

5. Με εισήγηση του Διευθυντή του οικείου εργαστηρίου 
στα αρμάδια όργανα του Ιδρύματος, είναι δυνατή η πρό¬ 
σληψη επιστημόνων σε τομείς σχετικούς με τις διδακτικές 
και ερευνητικές δραστηριότητες του εργαστηρίου, σύμ- 

φωνα με το άρθρο 18παρ. 2του Ν. 1268/1982, καθώς και 
άλλων επιστημόνων για τη διδασκαλία, έρευνα ή οργάνω¬ 
ση του εργαστηρίου, σύμφωνα με την κείμενη νομοθεσία. 

3. Σε μέλος Ε.Τ.Ε.Π. του οικείου εργαστηρίου ανατίθε¬ 
ται από τον διευθυντή του εργαστηρίου η διοικητική και 
γραμματειακή υποστήριξη του εργαστηρίου. 

Άρθρο 6 
Πόροι 

Τα έσοδα του κάθε εργαστηρίου προέρχονται από: 

α. Την εκτέλεση ερευνητικών προγραμμάτων που πραγ¬ 
ματοποιούνται για ίδιο λογαριασμό τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 4 παρ. 
3 του Π.Δ. 159/1984(Α'53). 

δ. Τις πιστώσεις που διατίθενται από το Τμήμα Χημικών 
Μηχανικών της Πολυτεχνικής Σχολής του Παν/μίου Πα- 
τρών με τη διαδικασία του άρθρου 4 παρ. 1ε του Ν. 
2083/1992 (ΑΊ 59). 

ε. Τις ειδικές εισφορές και χρηματοδοτήσεις από διε¬ 
θνείς οργανισμούς, δημόσιες ή ιδιωτικές επιχειρήσεις και 
νομικά ή φυσικά πρόσωπα και 

στ. Τις κληρονομιές, τις δωρεές και τις κληροδοσίες 
που καταλείπονται στο Δημοκρίτειο Πανεπιστήμιο Θρά¬ 
κης για τους σκοπούς του οικείου εργαστηρίου. 

Άρθρο 7 

Τηρούμενα Βιβλία 

Για τις ανάγκες κάθε εργαστηρίου τηρούνται τα ακό¬ 
λουθα βιβλία και στοιχεία: 

Βαθμολόγιο φοιτητών, βιβλίο περιουσιακών στοιχείων, 
φάκελλος οικονομικών στοιχείων κάθε έτους, κατάλογος 
επιστημονικών βιβλίων, περιοδικών και οργάνων, αρχείο 
ερευνητικών προγραμμάτων , βιβλίο μεταβολών προσω¬ 
πικού, πρωτοκόλλου διακίνησης αλληλογραφίας. 

Με εισήγηση του διευθυντή μπορεί νατηρείται και κάθε άλ¬ 
λο βιβλίο ή στοιχείο που προβλέπεται από ειδικές διατάξεις. 

Άρθρο 8 
Ένταξη ισχύος 

Η ισχύς του παρόντος αρχίζει από τη δημοσίευσή του στην 
Εφημερίδα της Κυβερνήσεως. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
διατάγματος. 

Αθήνα, 22 Απριλίου 2002 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΦΛΩΡΙΔΗΣ ΠΕΤΡΟΣ ΕΥΘΥΜΙΟΥ 

-♦- 

(3) 

ΠΡΟΕΔΡΙΚΟ ΔΙΑΤΑΓΜΑΥΠ’ΑΡΙΘ. 115 
Τροποποίηση και συμπλήρωση του Π.Δ. 86/2001 (ΦΕΚ73 
Α') «Αξιολόγηση των μαθητών του Εναίου Λυκείου». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 9 και 11 του Ν. 
2525/97 (ΦΕΚ 188 Α’ /23.9.97) «Ενιαίο Λύκειο, πρόσβαση 
των αποφοίτων του στην Τριτοβάθμια Εκπαίδευση, αξιο¬ 
λόγηση του εκπαιδευτικού έργου και άλλες διατάξεις» 
όπως συμπληρώθηκαν με τις διατάξεις του άρθρου 1 του 
Ν. 2909/2001 (ΦΕΚ90 Α72.5.2001). 

2. Το γεγονός ότι από τις διατάξεις του παρόντος δεν 
προκαλείται δαπάνη εις βάρος του τακτικού προϋπολογι¬ 
σμού για το τρέχον και τα επόμενα οικονομικά έτη. 


3. Την υπ’ αριθμ. 10/2002 γνώμη του Σ.Σ. του Παιδαγω¬ 
γικού Ινστιτούτου. 

4. Την 185/2002 γνωμοδότηση του Σ.τ.Ε., μετά από πρό¬ 
ταση του Υπουργού Εθνικής Παιδείας και Θρησκευμά¬ 
των, αποφασίζουμε: 

Άρθρο μόνο 

Τροποποιούμε και συμπληρώνουμε τις διατάξεις του 
Π.Δ. 86/2001 (ΦΕΚ73Α') «Αξιολόγηση των μαθητώντου Ενι¬ 
αίου Λυκείου», όπως τροποποιήθηκε και συμπληρώθηκε με 
τις διατάξεις του Π.Δ. 26/2002 (ΦΕΚ 21 Α') ως ακολούθως: 

Στην τελευταία περίοδο της παραγράφου 3 του άρθρου 
21 του Π.Δ 86/2001 όπως αντικαταστάθηκε με την παρά¬ 
γραφο 13του άρθρου 1 του Π.Δ26/2002 (ΦΕΚ21 Α') η φρά¬ 
ση «από εκπαιδευτικούς Δ.Ε. της οικείας Δ/νσης ή Γ ραφεί¬ 
ου Δ.Ε.» αντικαθίσταται από τη φράση «από εκπαιδευτι¬ 
κούς Δ.Ε. της οικείας ή όμορης Δ/νσης ή Γ ραφείου Δ.Ε.». 

Στον Υπουργό, Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Προεδρικού Διατάγματος. 

Αθήνα, 22 Απριλίου 2002 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ Δ. ΕΥΘΥΜΙΟΥ 
-♦- 

ΑΠΟΦΑΣΕΙΣ 

(4) 

Τροποποίηση της απόφασης ΕΝΠΘ 502/3/23.6.92, όπως 
ισχύει, περί διακίνησης ιδιωτικών επιταγών μέσω του 
τραπεζικού συστήματος και τρεχούμενων λογαρια¬ 
σμών καταθέσεων. 

ΤΡΑΠΕΖΑ ΤΗΣ ΕΛΛΑΔΑΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
(Συνεδρίαση 121/1.3.2002θέμα Ιο) 

Αφού έλαβε υπόψη: 

α) τις παραγρ. Β/1 και 4 της απόφασης ΕΝΠΘ 
502/3/23.6.92, όπως τροποποιήθηκε με τις αποφάσεις 
ΕΝΠΘ 519/4/5.2.93 και 599/1/18.9.97. 

β)την ΠΔ/ΤΕ 2286/28.1.94 (παρ.ΐγ), όπως ισχύει. 

γ)την ΠΔ/ΤΕ 2483/20.12.2001. 

δ) το 1050/3.10.2001 έγγραφο της Ενωσης Ελληνικών 
Τ ραπεζών. 

ε) τις τρέχουσες νομισματικές και πιστωτικές συνθή¬ 
κες, αποφάσισε: 

Να τροποποιήσει την απόφαση ΕΝΠΘ 502/3/23.6.92 
(παρ. Β/1), όπως ισχύει, και να καθορίσει τα εξής: 

Είναι δυνατή η τήρηση στο ίδιο πιστωτικό ίδρυμα και 
δεύτερου κοινού τρεχούμενου λογαριασμού καταθέσε¬ 
ων με την προϋπόθεση της τήρησης του προβλεπόμενου 
στην ΠΔ/ΤΕ 2483/20.12.2001 ορίου (ευρώ 1500) μέχριτου 
οποίου επιτρέπεται η δημιουργία χρεωστικού υπολοίπου, 
ανεξαρτήτως του αριθμού των λογαριασμών ή των συνδι- 
καιούχων. 

Από την απόφαση αυτή δεν προκαλείται δαπάνη σε βά¬ 
ρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως (Τεύχος Α'). 

Θ Πρόεδρος Τα μέλη Η Γραμματέας 

Ακριβές Αντίγραφο 

Αθήνα, 22 Απριλίου 2002 
Η Γραμματέας 
I. ΒΑΧΑΒΙΘΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






